钦定古今图书集成/明伦汇编/官常典/第731卷 > 温敦昌孙 纳坦胡失打
## 钦定古今图书集成/明伦汇编/官常典/第731卷 > 温敦昌孙 纳坦胡失打

按《金史忠义传》：“昌孙，皇太后之侄，卫尉七十五之子。
为人短小精悍，性复岂弟，累迁诸局分官。上幸蔡，授
殿前左副点检。围城中，数引军潜出巡逻，时尚食须
鱼，汝河鱼甚美，上以水多浮尸，恶之。城西有积水曰
练江，鱼大且多，往捕必军卫乃可。昌孙常自领兵以
往，所得动千馀斤，分赐将士。后知其出，左右设伏，伺”
而邀之，力战而死。蔡城破，前御史监察纳坦《胡失打》
闻之，恸哭，投水而死。